
GROZĪJUMI JELGAVAS VALSTSPILSĒTAS PAŠVALDĪBAS DOMES 2024. GADA 23. MAIJA LĒMUMĀ NR.6/13 “PROJEKTA “UZŅĒMĒJDARBĪBAS ATTĪSTĪBAI NEPIECIEŠAMĀS INŽENIERTEHNISKĀS INFRASTRUKTŪRAS IZVEIDE BAUSKAS IELĀ, JELGAVĀ (NO PLATONES TILTA LĪDZ MIERA IELAS APLIM)” IESNIEGUMA IESNIEGŠANA” 

Atklāti balsojot: PAR – 13 (M.Buškevics, M.Daģis, U.Dūmiņš, M.Galkins, I.Konutis, V.Kudrjavceva, G.Kurlovičs, A.Rāviņš, A.Rublis, R.Šlegelmilhs, M.Štāls, V.Švāns, R.Vectirāne), PRET – nav, ATTURAS – nav,
Saskaņā ar 2025. gada 7. janvārī starp Centrālo finanšu un līgumu aģentūru un Jelgavas valstspilsētas pašvaldības iestādi “Centrālā pārvalde” (turpmāk- Pašvaldība) noslēgto Vienošanos par Eiropas Savienības fonda projekta īstenošanu Nr.5.1.1.1/2/24/A/006, Pašvaldība īsteno projektu “Uzņēmējdarbības attīstībai nepieciešamās inženiertehniskās infrastruktūras izveide Bauskas ielā, Jelgavā (no Platones tilta līdz Miera ielas aplim)” (turpmāk- Projekts).
Pamatojoties uz Pašvaldību likuma 4. panta pirmās daļas 3. un 12. punktu, Ministru kabineta 2024. gada 16. janvāra noteikumiem Nr.55 “Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.1. pasākuma “Infrastruktūra uzņēmējdarbības atbalstam” īstenošanas noteikumi” un Ministru kabineta 2025. gada 19. augusta noteikumiem Nr.513 “Eiropas Savienības kohēzijas politikas programmas 2021.–2027. gadam 3.1.1. specifiskā atbalsta mērķa “Attīstīt ilgtspējīgu, pret klimatu izturīgu, inteliģentu, drošu un vairākveidu TEN-T infrastruktūru” 3.1.1.5. pasākuma “Nacionālās nozīmes centru maģistrālo ielu un esošo maršrutu attīstība” īstenošanas noteikumi”, ņemot vērā projekta aktivitāšu īstenošanas gaitu un projektam papildu pievienoto ūdensvada izbūvi Miera ielas posmā no Zemeņu ielas līdz Bauskas ielai, nepieciešams grozīt projekta īstenošanai nepieciešamā finansējuma apmēru un sadalījumu pa gadiem,

JELGAVAS VALSTSPILSĒTAS PAŠVALDĪBAS DOME NOLEMJ:
Izdarīt Jelgavas valstspilsētas pašvaldības domes 2024. gada 23. maija lēmumā Nr.6/13 “Projekta “Uzņēmējdarbības attīstībai nepieciešamās inženiertehniskās infrastruktūras izveide Bauskas ielā, Jelgavā (no Platones tilta līdz Miera ielas aplim)” iesnieguma iesniegšana” (turpmāk – Lēmums) šādus grozījumus:
1. Izteikt Lēmuma 1. punktu šādā redakcijā:
“1. Iesniegt projekta “Uzņēmējdarbības attīstībai nepieciešamās inženiertehniskās infrastruktūras izveide Bauskas ielā, Jelgavā (no Platones tilta līdz Miera ielas aplim)” (turpmāk – Projekts) iesniegumu 5.1.1.1. pasākuma projektu iesniegumu atlases ietvaros. Projekta kopējās izmaksas plānotas 3 213 510,39 euro (trīs miljoni divi simti trīspadsmit tūkstoši pieci simti desmit euro un 39 centi), no tām 2 294 843,41 euro (divi miljoni divi simti deviņdesmit četri tūkstoši astoņi simti četrdesmit trīs euro un 41 cents) ir Eiropas Reģionālās attīstības fonda finansējums un 918 666,98 euro (deviņi simti astoņpadsmit tūkstoši seši simti sešdesmit seši euro un 98 centi), tai skaitā ārpus projekta finansējamās izmaksas 165 817,15  euro (viens simts sešdesmit pieci tūkstoši astoņi simti septiņpadsmit euro un 15 centi) ir Jelgavas valstspilsētas pašvaldības finansējums.”
2. Izteikt Lēmuma 2.punktu šādā redakcijā:
“2. Projekta apstiprināšanas gadījumā Jelgavas valstspilsētas pašvaldības iestādes “Centrālā pārvalde” Finanšu departamentam ņemt aizņēmumu Valsts kasē Projekta īstenošanai 2027. gadā līdzfinansējuma un priekšfinansējuma nodrošināšanai 982 334,17 euro (deviņi simti astoņdesmit divi tūkstoši trīs simti trīsdesmit četri euro un 17 centi) apmērā, t.sk. priekšfinansējums 229 484,34 euro (divi simti divdesmit deviņi tūkstoši četri simti astoņdesmit četri euro un 34 centi) un līdzfinansējums 752 849,83 euro (septiņi simti piecdesmit divi tūkstoši astoņi simti četrdesmit deviņi euro un 83 centi).”.
3. Izteikt Lēmuma 3. punktu šādā redakcijā:
“3. Projekta apstiprināšanas gadījumā Jelgavas valstspilsētas pašvaldības iestādes “Centrālā pārvalde” Finanšu departamentam iekļaut 2027. gada budžetā pašvaldības finansējumu 165 817,15 euro (viens simts sešdesmit pieci tūkstoši astoņi simti septiņpadsmit euro un 15 centi) ārpus projekta izmaksu segšanai.”.

